joelniklaus/EU_Wikipedias huggingface dataset:
Rumanov štít

Rumanov štít je dvojvrchol v hlavnom hrebeni Vysokých Tatier. Do Kačacej doliny spadá pôsobivou, vyše 600 metrovou severovýchodnou stenou, ktorá je súčasťou mohutného tzv. „Kačacieho múra“. Oveľa prístupnejší je od Zlomiskovej doliny, resp. jej odnože – Rumanovej dolinky, I, len s horským vodcom.

Štít dostal názov podľa známeho horského vodcu 19. storočia Jána Rumana Driečneho.

Topografia 
Hlavný, severozápadný vrchol má 2428 m, juhovýchodný 2419 m. Oddeľuje ich Rumanova štrbina. V severovýchodnej stene možno rozoznať tri piliere. V spodnej časti pravého piliera sa týči Rumanov Mních. Od Gánku ho delí Gánková štrbina, od Zlobivej Vyšná Zlobná štrbina.

Niekoľko zaujímavých výstupov 
 1902 Prvý výstup J. Chmielowski, K. Bachleda a J. B. Tajber.
 1929 Prvovýstup B. Chwaściński, W. Stanislawski a J. Wojnisz, IV.
 1956 Prvý zimný výstup stenou J. Červinka a V. Snášel, ľavý pilier.
 1967 Prvovýstup  M. Orolin s G. Haakom spodná časť, so Z. Drlíkom horná, V A1.

Galéria

Referencie 
 F. Kroutil, Vysoké Tatry pro horolezce, 1. diel, Olympia 1977.
 M. Orolin, Strmé cesty k Himalájam, Šport 1980.

Iné projekty

Externé odkazy 
 Severovýchodná stena s nákresom ciest
 Na Summitpost.org
 Popis túr podľa Andrášiho
 Popis a nákres trás

Dvojtisícovky na Slovensku
Vrchy Vysokých Tatier
Reduta (Spišská Nová Ves)

Reduta v Spišskej Novej Vsi bola postavená v roku 1902 pre spoločnosť Imre Halmaiho Straussa. Architektom je Kálmán Gerster, ktorý riešil stavbu ako secesnú. Obsahovala okrem divadla aj hotel, koncertnú sálu a kaviareň. Súveký popis hovorí o bielej a zlatej výzdobe a o 235 miestach na sedenie.
V budove pôsobí profesionálna scéna Spišského divadla a ochotnícky súbor Hviezdoslav.

Iné projekty

Externé odkazy 
 Oficiálna stránka Spišského divadla

Stavby v Spišskej Novej Vsi
Koncertné budovy a siene
Architektúra z 1902
Jiří Vašíček

Jiří Vašíček (* 6. august 1933, Praha – † 13. november 2001, Praha) bol český spevák. 

Išlo o typického predstaviteľa stredného prúdu na konci 50. rokov a začiatku 60. rokov, ktorý prebiehal v znamení vrcholiaceho swingu (ako aj práve nastupujúceho rokenrolu) Jiří Vašíček bol známy, okrem iných piesní, aj svojimi piesňami venovanými mestu Praha, o ktorom spieval prakticky celý svoj život. Počas svojho života naspieval približne 400 piesní.

Najznámejšie piesne 
 Píseň o mušli (Zdeněk Marat/Zbyněk Vavřín)
 Tulipány z Amsterdamu (Ralf Arnie/Zdeněk Borovec)
 Řidičská (Francis Lemarque/Vladimír Merhaut)
 Země odkud přicházím ( Gilbert Bécaud/Zdeněk Borovec)
 Tenkrát, tenkrát (Dalibor Basler/Vladimír Rohlena)
 Praha je zlatá loď (Ludvík Podéšť/Karel Šiktanc)
 Měsíčná řeka (Saša Grossmann/Miroslav Zikán)

Diskografia 
 Malá černá kočička – Yvetta Simonová / Všechno jsem jí napsal – Jiří Vašíček –  Supraphon, SP
 Nedělní vláček – Josef Zíma, Písnička do kapsy – Vlasta Průchová a Milan Chladil / Blues pro malého chlapce – Vlasta Průchová, Noční město – Jiří Vašíček –  Supraphon, SP
 Kánoe pro dva – Jana Petrů a Miroslav Šuba, Kamarád oheň – Jiří Vašíček, Trosečnice – Jiří Bruder / Den se krátí – Rudolf Pellar, Drnová chýše – Rudolf Pellar – (Supraphon, SP)
 1959 Teď a zítra napořád – Milan Chladil / Jiří Vašíček  – Supraphon Su 013014, SP
 Černoušek a sníh – Miroslav Šuba/ Pohádková země – Jiří Vašíček – Supraphon, SP
 Rozmarné stvoření – Vlasta Pruchová / V ten den – Jiří Vašíček – Supraphon 013346, SP
 1966 Bezvadný večer – Eva Pilarová/ Adieu – Jiří Vašíček – Supraphon, SP
 2003  Píseň o mušli – (edice Muzeum populární hudby), CD

Kompilácie 
 1976 30 let N.P. Supraphon –  Supraphon 0131969, LP – 06. Tenkrát – Jiří Vašíček a Sbor Lubomíra Pánka
 1992 Hity 50. let 1 – Supraphon (EAN 099925166427), CD
 1992 Hity 50. let 2 – Supraphon (EAN 8596911169827), CD
 2002 Hvězdy nad Bromem – FR centrum  FR 0046 – 2 EAN 8594046 745299 – Orchester Gustava Broma – 05. Mráz na rtech
 2005 Hallelujah time – Gustav Brom – Supraphon – 12. Země odkud přicházím
 2005 Bílé vánoční album – Levné knihy a FR centrum (EAN 8594046743981), CD – 12. Země odkud přicházím
 2006 Made in France – Supraphon SU 5716 – 2, CD – 16. Země odkud přicházím (Pays d´ou je viens)
 2008 Orchestr Karla Vlacha a jeho hvězdy – Readerd Digest, (EAN 8594041121517) (5CD) – cd1 – 15. Tulipány z Amsterdamu/cd2 – 07. V ten den, kdy vrátí se déšť

Referencie

Zdroj

Externé odkaz 
 Článok o Jiřím Vašíčkovi
 Profilový CD disk
 pozitivni-noviny.cz Článok – Dáša Cortésová: Jaký byl Jiří Vašíček
 Video: Jiří Vašíček – Tenkrát

Českí speváci
Osobnosti z Prahy
Vítězslav Vávra

Vítězslav Vávra (* 16. máj 1953, Praha† 1. júl 2021) bol český spevák a bubeník. 

Populárny bol najmä v 80. rokoch, keď naspieval celý rad vtedajších hitov. Často bol označovaný ako "spievajúci bubeník", pretože spieval pri hre na bicie.

Osobný život 
Jeho bývalá manželka bola speváčka Věra Špinarová.

Najväčšie hity 
 „Citronová holka“
 „Dívka z heřmánkové návsi“
 „Dívka Gloria“
 „Už dávno se mi líbíš“
 „Dívky z diskoték“
 „Holky z gymplu“

Naspieval tiež sprievodnú pieseň k filmovej sérii Jak svět přichází o básníky.

Diskografia

Gramofónové albumy 
 Správné holky hlaste se/Noc je tvá - SP
 Už dávno se mi líbíš/Všechny holky - SP
 Letní host/Frajer - SP
 Pamětník/Tak přece zůstaň - SP
 Holky z gymplu/Jsem tvůj suvenýr - SP
 1980 Dívka Gloria/Já chci s tvými ústy spát - Vítězslav Vávra a Maximum P. Hanniga - Supraphon 1143 2335, SP
 1981 Vítězslav Vávra & Maximum Petra Hanniga - Supraphon 1113 2947 H, LP
 1981 Město jako ponorka/Konec prázdnin - Maximum Vítězslav Vávra - Supraphon 1143 2536, SP
 1982 Opuštěná/Dneska mi říkej lásko - Maximum Vítězslav Vávra - Supraphon 1143 2594, SP
 1983 Stěhovák/S tím jsem nepočítal - Vítězslav Vávra a Maximum - Supraphon 1143 2812, SP
 1983 Koncert bez plakátu - Supraphon, LP (podtitul Vítězslav Vávra a Maximum Petra Hanniga)
 1984 Už jsem tvůj - Supraphon, LP

CD albumy 
 1994 Konec prázdnin - The best of Vítězslav Vávra - 
 1999 Dívkám z heřmánkových návsí - Maximum, CD
 1999 Kluci z předměstí - Maximum CD: EAN 8594039880037, MC: EAN: 8594039880044,  (podtitul Vítězslav Vávra a skupina Maximum Petra Hanniga)
 2004 Holky z gymplu, Nej... - Supraphon EAN 0099925554828, CD

Kompilácie 
 1979 Gong 6 - Panton 81130127, LP - strana B, 02. „Neutíkej lásko ze záběru“ - Zuzana Stirská a Vítězslav Vávra
 2003 Naše hity 5 - Supraphon, CD - 15. „Dívka Gloria“
 2006 Tv hity z tv serialů a filmů - Universal Music EAN 602517127753, (2CD), cd2 - 16. „Jak svět přichází o básniky“
 2007 Hity z českých filmů a pohádek 1+2 - Popron Music EAN 8590442049099, (2CD), cd2 - 13. „Jak svět přichází o básniky“
 2007 Nejlepši výběr 80.let všech dob - Universal Music (2CD) cd1 - 09. „Citronová holka“
 2008 Nej diskotéka všech dob - Universal Music EAN 602517939721, (2CD), cd1 - 07. „Jak svět přichází o básniky“/cd2 - 08. „Citronová holka“

Literatúra 
 Vítězslav Vávra: Jsem pamětník?, BVD, 2007, ISBN 8090375464,

Referencie

Externé odkazy 
 Hudební slovník
 Rozhovor s Vítězslavem Vávrou na stránkách Tiscali.cz
 Video: Hamleti a Vítězslav Vávra - Citronová holka

Zdroj 

Českí popoví bubeníci
Českí popoví speváci
Osobnosti z Prahy
Nicole Giusová

Nicole Giusová (* 16. november 1980, Schlanders, Taliansko) je talianska lyžiarka. Špecializuje sa najmä na točivé disciplíny, slalom a obrovský slalom.

Umiestnenie vo Svetovom pohári

Externé odkazy 
 
 
 Oficiálne stránky  

Talianski alpskí lyžiari
Kathrin Hölzlová

Kathrin Hölzlová (* 18. júl 1984, Berchtesgaden, Nemecko) je nemecká lyžiarka.

Umiestnenie vo Svetovom pohári

Externé odkazy

 Oficiálne stránky 

Nemeckí alpskí lyžiari
Zlobivá

Zlobivá (, , {{vjz|hun|Mártacsúcs}}), (v niektorých bedekroch sa označuje ako Veľká Zlobivá) je štíhly trojvrcholový štít v hlavnom hrebeni Vysokých Tatier. Do Kačacej doliny spadá 400-metrovou severovýchodnou stenou, ktorá je súčasťou mohutného tzv. Kačacieho múra.

Názov  
Pochádza z poľského a goralského pojmu „žloby,“ teda žľaby. Bol to ľudový názov, ktorý vyjadroval podobu masívu rozbrázdenú žľabmi. Vžil sa. Jazykovedci namietali, že Zlobivá je čechizmus, snažili sa meno štítu zmeniť a poslovenčiť na „Hnevlivá“. Po vysvetlení pracovníkmi Múzea TANAPu, už nenamietali. Zlobivá ostala Zlobivou.

Topografia 
Hlavný z troch vrcholov () je severozápadný, prostredný (Zlobivá, prostredný vrchol) sa nazýva Wachterova veža () (Eugen Wechter (18871907) s priateľmi naň vystúpil 5. augusta 1907 ako prvý. O tri dni neskôr zahynul na Žabom koni) a najnižší juhovýchodný (Zlobivá, JV vrchol) (asi ) je niekedy v slovenčine pomenovaný ako Zlobná kopa (). Od Rumanovho štítu k nemu vedie dlhý hrebeň začínajúci vo Vyšnej zlobnej štrbine, od Západného železného štítu ho delí Nižná zlobná štrbina.

Niekoľko zaujímavých výstupov 
 1899 Prvý výstup na hlavný vrchol Karol Jordán a francúzska alpinistka Marthe Lavallé v závere úzkym exponovaným hrebienkom z Rumanovej dolinky ľavým žľabom a juhozápadným rebrom.
 1905 Juhovýchodným hrebeňom z Nižnej zlobnej štrbiny vystúpili na hlavný vrchol Poliaci Janusz Chmielowski a Adam Kroebl s horskými vodcami Klimkom Bachledom, Jakubom Bachledom a Marusarz Jarząbkom. V skupine bol Karol Jordán.
 1906 Severozápadným hrebeňom z Vyšnej zlobnej štrbiny vystúpili Poliaci Zygmund Klemensievicz a Jerzy Maślanka
 1907 Prvovýstup stredným žľabom z Rumanovej dolinky K. L. Horn, J. Serényi a Eugen Wachter, II.
 1909 Poliaci Zygmund Klemensievicz a Jerzy Maślanka urobili prvý zimný výstup.
 1911 Prvovýstup severovýchodnou stenou  Poliaci Wladyslaw Kulczyński, Mieczysłav Świerz a Gyula a Roman Komarnicki.
 1930 Prvovýstup severovýchodnou stenou Motykovou cestou S. Motyka a J. Sawicki, V.
 1961 O. Zibrínová, I. Kluvánek, J. Psotka a Z. Zibrín, Motykova cesta.
 1973 Zimný prvovýstup Z. Drlík, M. Pelc, I. Fiala a M. Orolin, V A3.

Turistika 
Patrí k ťažšie dostupným a menej navštevovaným štítom, aj od Zlomiskovej doliny je to náročnejšia II, len s horským vodcom.

Galéria

Referencie

Iné projekty

Externé odkazy 
 Vysoké Tatry info
 Popis a nákres trás

Dvojtisícovky na Slovensku
Vrchy Vysokých Tatier
Teodor Paul

Teodor Paul (* 22. apríl 1987, Košice) je slovenský hádzanársky reprezentant, ktorý v súčasnosti hráva za francúzsky klub USAM Nîmes. Na drese nosí číslo 55 a hrá na pozícii brankára. Meria 194 cm a váži 90 kg.

Reprezentačná kariéra 
Dostal sa do nominácie na Majstrovstvá sveta 2009. Krátko pred začiatkom turnaja hralo národné mužstvo Slovenska na Novoročnom turnaji v Česku. Paul podával dobré výkony a tréner Zoltán Heister sa o ňom vyjadril, že sa môže stať brankárskou dvojkou namiesto Michala Shejbala.

Referencie

Externé odkazy 

 Teodor Paul na klubovej stránke

Slovenskí hádzanári
Hráči Majstrovstiev sveta v hádzanej mužov 2009
Osobnosti z Košíc
Tomáš Straňovský

Tomáš Straňovský (* 29. september 1980, Nové Zámky) je slovenský hádzanársky reprezentant, ktorý je v súčasnosti hráčom maďarského klubu SC Pick Segedín, kde hráva spolu s ďalším slovenským reprezentantom Františkom Šulcom ml. Jeho mladší brat Martin je tiež hádzanárom. 

Dostal sa do nominácie pre Majstrovstvá sveta 2009 a Majstrovstvá sveta v hádzanej mužov 2011.

Referencie

Externé odkazy 
 Oficiálna stránka klubu SC Pick Segedín

Slovenskí hádzanári
Hráči Majstrovstiev sveta v hádzanej mužov 2009
Osobnosti z Nových Zámkov
Suchá (prítok Ochodničanky)

Suchá je pravostranný prítok Ochodničanky. Suchá pramení pod osadou Suchá. 300 m pod osadou sa vlieva do malej vodnej nádrže. Výtok z nádrže a úsek cca 500 m pod nádržou je neupravovaný, zarastený krovinami. Ďalších asi 500 m preteká zastavanou časťou obce Ochodnica s čiastočne regulovanými brehmi porastenými vŕbou a jelšou. Do Ochodničanky sa vlieva z pravej strany pod horným cintorínom.

Potoky na Slovensku
Povodie Kysuce
Vodné toky v Javorníkoch
Vodné toky v okrese Kysucké Nové Mesto
Belajovský potok

Belajovský potok je ľavostranný prítok Ochodničanky pramení pod osadou Belajky. Čiastočne preteká 
zalesneným územím, meandruje úzkou dolinou cca . Po vstupe do zastavanej časti obce Ochodnica je zvedený kanalizačným potrubím o dĺžke cca 200 a vyúsťuje do Ochodničanky pri soche Svätého Jána.

Potoky na Slovensku
Povodie Kysuce
Vodné toky v Javorníkoch
Vodné toky v okrese Kysucké Nové Mesto
HK Trebišov

HK Trebišov je slovenský hokejový klub. Vznikol v roku 1992.

História 
Názvy klubu od jeho vzniku: 
 1992 - HK Trebišov
 1995 - HK VTJ Trebišov
 1996 - HK VTJ Wagon Slovakia Trebišov
 2000 - HK VTJ Trebišov
 2008 - HK Trebišov
 2022 - HK STEEL Team Trebišov

Športové úspechy 

 2021/2022 - Víťaz 2. hokejovej ligy
 1999/2000 - Víťaz 2. hokejovej ligy
 1996/1997 - Víťaz 2. hokejovej ligy

Umiestnenia v jednotlivých sezónach

Slovensko 
 1. hokejová liga SR - 14 ročníkov
 6. miesto: 2009/10, 2010/11
 7. miesto: 2003/04
 8. miesto: 2001/02
 9. miesto: 2007/08, 2008/09
 10. miesto: 1997/98, 1998/99, 2000/01, 2004/05
 11. miesto: 2005/06
 12. miesto: 2011/12, 2012/13
 15. miesto: 2006/07

 2. hokejová liga (Slovensko) - 3 ročníky (všetko skupina východ)
 1. miesto: 1996/97 (skupina východ), 1999/2000
 3. miesto: 2002/03

Súčasný káder (2013/14)

Tréneri 
  Branislav Okuliar

Brankári 
 33  Erik Pisio

Obrancovia 
 08  Pavol Valko
 13  Richard Ficko
 14  Boris Ružička
 21  Erik Ivančo
 25  Dávid Antal
 55  Radoslav Pačuta
 66  Dušan Kobeľa
 71  Ondrej Senčák
 88  Ľubomír Buraľ

Útočníci 
 09  Martin Kovaľ
 10  Juraj Pavličko
 11  Matúš Petričko
 16  Mário Pisio
 23  Richard Miľovčík
 24  Filip Podsedlý
 41  Martin Marcinko
 47  Marek Oravec
 52  Igor Grega
 61  Patrik Wesselényi
 81  Ivan Králik
 89  Martin Schnelly

 
Šport v Trebišove
Trebišov, HK
Nerastná surovina

Nerastná surovina alebo nerast je neobnoviteľná nerastná prírodnina - prvok, zlúčenina, minerál alebo hornina, ktorú je možné ekonomicky využiť, priamo alebo po úprave pre potreby ľudskej spoločnosti. Nerastnou surovinou môžu byť pevné, kvapalné aj plynné látky, ktoré je možné použiť v pôvodnom stave alebo po priemyselnej úprave. Rozlišuje sa niekoľko základných skupín nerastných surovín. Najčastejšie sú to rudy, nerudy a kaustobiolity. Niekedy bývajú samostatne vyčleňované tzv. energetické suroviny. V širšom zmysle k nerastným surovinám môžu byť radené i zdroje podzemnej vody, tie sú však pri správnom hospodárení obnoviteľné. Prírodné akumulácie nerastných surovín sa označujú ako ložiská. Zákonitosti rozloženia nerastných surovín v prírode študuje ložisková geológia, v niektorých krajinách tiež označovaná ako ekonomická geológia. 

Úlohou ložiskovej geológie je okrem iného aj zhodnotenie množstva a kvality zásob v ložisku - výpočet zásob suroviny v ložisku. Hlavným cieľom výpočtu zásob je vymedzenie hraníc ložiska, či už prírodných alebo umelých, vymedzenie dobývateľných úsekov a výpočet množstva a kvality zásob v nich. Ciele výpočtu zásob sa v priebehu jednotlivých etáp prieskumu menia. 

S rozvojom ľudskej spoločnosti a zvyšovaním poznatkov o neživej prírode množstvo druhov využívaných nerastných surovín narastá. Ich akumulácie, ktoré až na niektoré výnimky vznikli v minulých geologických dobách však nie sú neobmedzené, ich zásoby sa nereprodukujú, prípadne vznikajú veľmi pomaly, čo z hľadiska dĺžky ľudského života možno považovať za zanedbateľné.

Ťažba nerastných surovín sa v roku 2002 podieľala na tvorbe Slovenského hrubého domáceho produktu sumou 6,774 miliardy Slovenských korún (224 miliónov eur), čo predstavovalo asi 0,62 % HDP. V roku 2011 to bolo 337,9 miliónov eur, čo predstavovalo 0,49 % HDP. Slovenská republika veľkú časť nerastných surovín dováža (ropa, zemný plyn, železná ruda, bauxit, čierne uhlie).

Referencie 

Nerastné suroviny
Káder Atlanty Thrashers na začiatku sezóny 2008/2009

Stav k 7. novembru 2008 

Atlanta Thrashers
Ženská štvorhra na Medibank International 2009

Ženská štvorhra na Medibank International 2009 sa hrala ako súčasť Medibank International 2009 od 11. januára do 16. januára. Víťazkami sa stali Tajwančanka Sie Šu-wej a Číňanka Pcheng Šuaj, ktoré vo finále zdolali francúzsko-austrálsky pár Nathalie Dechyová, Casey Dellacquová 6:0, 6:1.

Nasadenie

Odmeny a body do rebríčka

Výsledky

Externé odkazy 
 Pavúk štvorhry

Medibank International 2009
Jaroslav Janus

Jaroslav Janus (* 21. september 1989, Prešov) je slovenský profesionálny brankár, hrajúci v českej extralige za klub HC Litvínov.

Klubový hokej
Jaroslav Janus začínal s hokejom v Prešove. Neskôr prestúpil do Slovana, kde v mládežnických kategóriach pôsobil v sezónach 2005/06 a 2006/07. V roku 2007 sa stal dvojkou draftu prestížnej kanadskej juniorskej CHL, kde si ho vybral tím Erie Otters, v ktorom zotrval tri sezóny. V roku  2009 bol draftovaný Tampou Bay z celkového 162. miesta. V sezóne 2011/2012 chytal v Norfolku vo farmárskej AHL, kde nastúpil v 34 stretnutiach (23 víťazných), v ktorých mal 91,4 % úspešnosť. Na konci sezóny sa spolu s Richardom Pánikom tešili zo zisku Calderovho pohára. Šancu v NHL nedostal a rozhodol sa pre návrat do Európy. Pred sezónou 2012/2013 sa s klubom HC Slovan Bratislava dohodol na dvojročnej zmluve.  Podpis zmluvy komplikovali práva Lokomotivu Jarosľavl, ktorý brankára v roku 2009 draftoval. Vedenie klubu však v tejto záležitosti spravilo maximum a prešovského rodáka podpísalo do roku 2014.

Klubová štatistika

Reprezentačný hokej
Slovensko reprezentoval na MS hráčov do 18 rokov v roku 2007 a na MS hráčov do 20 rokov v roku 2009, kde bol nominovaný novinármi do all-star tímu. V seniorskej reprezentácii debutoval na Nemeckom pohári 2012, v zápase proti Kanade (2:5).

Reprezentačná štatistika

Referencie

Iné projekty

Externé odkazy
 

Slovenskí hokejisti
Slovenskí hokejisti draftovaní NHL
Hokejisti draftovaní klubom Tampa Bay Lightning
Hráči HC Slovan Bratislava
Osobnosti z Prešova
Hráči HC Prešov
Hráči Norfolk Admirals
Hráči HC Sparta Praha
Hráči HC Litvínov
Slovenskí hokejoví brankári
Účastníci MS v hokeji 2013
Účastníci MS v hokeji 2014
Účastníci MS v hokeji 2017
Východný Železný štít

Východný Železný štít , správne Východný železný štít, je platňami opancierovaná hora lichobežníkového tvaru v hlavnom hrebeni Vysokých Tatier. Jeho charakteristickú siluetu dobre vidno z niektorých častí magistrály v Mengusovskej doline. Hoci nepatrí k najvyšším, impozantná je jeho severozápadná hrana, horolezecky najťažšie miesto v hlavnom hrebeni Tatier. Býva radený k najkrajším tatranským štítom.

Možno sa stretnúť aj s dlhším názvom „Východný štít nad Železnou bránou“ (Ivan Dieška).

Topografia 
Od Snežných kôp na severozápade ho oddeľuje výrazné sedlo Východná Železná brána, dávno známy priechod medzi Zlomiskovou a Kačacou dolinou, neznačené. Zlomisková štrbina ho delí od Popradského Ľadového štítu.

Niekoľko zaujímavých výstupov 
 1904 Prvý výstup turista Stanislaw Krygowski, vodca Jan Bachleda Tajber a nosič Franciszek Lešniak juhovýchodným hrebeňom zo Zlomiskovej štrbiny, II.
 1911 Prvovýstup Alfred Grosz a L. Rokfalusy, „Stará cesta“ juhozápadnou stenou, II. Niekedy sa využívala na obídenie ťažkej hrany pri prechodoch hlavného hrebeňa Tatier.
 1935 Prvovýstup juhozáp. stenou Stanislaw Motyka a K. Mrózek, V.
 1948 Prvovýstup severozápadnou hranou od Východnej Železnej brány K. Tille a Karek Zlatnik, 4 hod. VI A2 (najťažší úsek hlavného hrebeňa, „Tilleho hrana“).
 1968 Prvovýstup ľavou časťou juhozáp. steny J. Kývala a J. Zeitler, V+ A2 (dnes 6+).
 2007 Prvovýstup „Blade Runner,“ A. Paszczak, S. Piecuch, VII.
 2016 Chamomilla, autori a prvý voľný prelez Martin Varga a Maroš Červienka (IX-); prvé opakovanie 2017 Húserka, Krasňanský IX-.

Galéria

Referencie

Iné projekty

Externé odkazy 
 Detaily steny s nákresmi ciest
 Fotografie platní a hrany
 Záchranná akcia
 Chamomilla
Dvojtisícovky na Slovensku
Vrchy Vysokých Tatier
Dopravný kužeľ

Dopravný kužeľ patrí medzi dopravné zariadenia.

Význam 
Dopravný kužeľ označuje miesto, kde vodič nesmie so svojím vozidlom vojsť a ani poškodiť alebo vyvrátiť kužeľ. Dopravné kužele umiestné v rade za sebou mejú zhodný význam ako zvislá dopravná značka pozdĺžna resp. dvojitá súvislá čiara.

Dopravné kužele sa používajú najmä k dočasnej reorganizácii dopravného zariadenia, napr. pri oprave cesty, dopravnej nehode a pod. Dopravné kužele môžu byť vybavené aj oranžovým zábleskovým svetlom, pre lepšiu viditeľnosť.

Dopravné kužele majú vo svojej výbave hasičské technické automobily (TA), policajné vozidlá a vozidlá údržby ciest.

H

Iné projekty 

Dopravné značky
Požiarna ochrana
Eduard IV. (Anglicko)

Eduard IV. (* 28. apríl 1442, Rouen, Francúzsko – † 9. apríl 1483, Winchester, Anglicko) bol anglický kráľ od 4. marca 1461 do 9. apríla 1483 s prerušením v rokoch 1470 – 1471 Bol prvým anglickým kráľom z rodu Yorkovcov. Pred nástupom na trón bol 4. vojvodom z Yorku.

Životopis 
Bol synom vojvodu Richarda z Yorku, ktorý si robil nároky v nástupníctve na anglický trón,  a Cecily Nevillovej. Trón si vybojoval vo vojne ruží porážkou Henricha VI. V rokoch 1470 – 1471 proti nemu vystúpila silná opozícia vedená bývalým kráľom Henrichom VI. a grófom z Warwicku. Vzburu sa energickému kráľovi podarilo potlačiť.

Počas svojej vlády podporoval rozvoj miest, obchodu a výroby a značne obmedzil práva parlamentu. Po jeho smrti sa mal vlády v zemi ujať jeho neplnoletý syn Eduard, ktorému určil za opatrovníka svojho brata Richarda, vojvodu z Gloucesteru. Richard sa však sám zmocnil trónu a dal sa korunovať ako Richard III.

Potomkovia 
1. mája 1464 sa tajne oženil s Alžbetou Woodvillovou (* asi 1437 – † 1492). Manželstvo bolo utajené do roku 1465. Mali spolu sedem dcér a troch synov:
 Alžbeta (* 11. február 1466 – † 11. február 1503) ∞ Henrich VII., anglický kráľ
 Mary (* 11. august 1467 – † 23. máj 1482)
 Cecily (20. marec 1469 – †  24. august 1507) ∞ 
 1/ John III. z Wellesu
 2/ Thomas Kyme
 Eduard V. (* 4. november 1470 – † 1483), anglický kráľ 
 Margaret (10. apríl 1472 – † 11. december 1472)
 Richard (* 17. august 1473 – † 1483), vojvoda z Yorku a Norfolku ∞ Anne Mowbray
 Anna (* 2. november 1475 - † 23. november 1510) ∞ Thomas Howard, 3. vojvoda z Norfolku
 George (* marec 1477 – † marec 1479)
 Katarína (* 14. august 1479 – † 15. november 1527) ∞ Wilhelm z Devonu
 Bridget (* 10. november 1480 – † 1517), mníška

Nemanželské deti s Lady Eleanor Talbot:
 Edward de Wigmore († 1468) – pravdepodobne zomrel ako dieťa

s Elizabeth Lucy alebo Elizabeth Waite:
 Elizabeth Plantagenet. (* ca. 1464) ∞ Sir Thomas Lumley 1477
 Arthur Plantagenet, 1. vikomt Lisle (* 1460/1470 – 3. marec 1542)

Referencie

Iné projekty

Zdroj 

Králi Anglicka
Katolícki panovníci
Nositelia Podväzkového radu
Berco Balogh

Bartolomej „Berco“ Balogh (* 3. november 1961, Bratislava) je slovenský spevák, hudobník a skladateľ.

Známe hity 
 „Milionár“
 „Farbami dýcha noc“

Diskografia 
 To som ja - Peter Hečko a Júlia Hečková / Koncert pre gitaru - Tamis - Opus 9143 0593, 1983, SP 
 Umenie žiť - Vašo Patejdl / Milionár - Bartolomej Balog, Bratislavská lýra 1987 - Opus 9143 0672, 1987, SP 
 Not Really Black, Not Really White Berco Balogh & Fredy's Dance Group -  SHOW-Servis FDG, 1994, MC, CD
 

 Farbami dýcha noc – Opus, 1995, CD
 

 Hallo Frankie Boy – Rádio Bratislava RB 0190 – 2331, 1999, CD
 

 Bee Connection – Tomba Records, 2000, CD
 

 Siedmy pád – Musica EAN 9004364 721091, 2007, CD 

 Jazzonance - The Savoy Stories - Berco Balogh & Luboš Šrámek - Hudobný Fond, 2012, CD

Spolupráca na albumoch 
 Poď so mnou - Peter Kotuľa - Sony BMG, 2005, CD, produkcia albumu, autor hudby: 01. Bláznivá jazda (Kamil Veselský a Berco Balogh), 03. Amor nedochvílny (Pavol Kvasay a Berco Balogh), 04. Hlavu strácam (Kamil Veselský a Berco Balogh), 07. Ked sníva Boh (Kamil Veselský a Berco Balogh), 09. Businessman (Pavol Kvasay a Berco Balogh) .

Kompilácie 
 2000: Evergreeny pre vás – Musica EAN 9004364 725631, CD
01. „Bona Sera“
04. „Posledný valčík“ - Berco Balogh a Katarína Hasprová - pôvodne naspieval pieseň Ervín Chalupa
06. „Žiť za to stálo“
08. „Noc je príčinou“
12. „Mackie Masser“
 2000 Čas veselosti – Musica EAN 9004364 725648, CD
01. „Tichá noc“ - Berco Balogh a Adriena Bartošová
02. „Biele Vianoce“
07. „Krásne vianoce“
09. „Ó, malé mesto Betlehem“
11. „Vianočný zázrak“
15. „Keď vianočná pieseň znie“, spev: Adriena Bartošová, Berco Balogh, Peter Baraník, Dália Izraelová, Lucia Lužinská, Zuzana Motajová, Branislav Oravec
 2001: Vianoce prichádzajú – Musica EAN 9004364 725686, CD
01. „Tichá noc“ - Berco Balogh a Adriena Bartošová
04. „Znie nebies“ chór
08. „Tisíc ruží“
 2002: Musical And Film Melodies – Opus EAN 8584019268924, CD
 2007: Krásne vianoce – Musica EAN 9004364 721114, CD 
04. „Biele Vianoce“

Referencie

Externé odkazy 
 Oficiálna stránka
 Berco Balogh na stránkach Osobnosti.sk
 Berco Balogh na stránkach Hudobné centrum.sk

Slovenskí džezoví speváci
Slovenskí funkoví speváci
Slovenskí swingoví speváci
Slovenskí popoví speváci
Slovenskí violisti
Slovenskí hudobní skladatelia
Osobnosti z Bratislavy
Powerviolence

Powerviolence (v písanom texte niekedy aj ako power violence, skrátene p-v), je surovo, disharmonicky znejúci subžáner, hardcore punku. Tento hudobný štýl je veľmi blízky, a prakticky odvodený z thrashcore-u a grindcore-u.

História 
Názov Powerviolence vznikol pri debate medzi Ericom Wood-om a Mattom Dominom, členmi kapely Neanderthal, ktorý chceli definovať svoj vlasný hudobný štýl. Neskôr sa ujalo heslovité pomenovanie "West Coast powerviolence" (powerviolence západného pobrežia), keďže tento žáner sa hral najmä na západnom pobreží U.S.A., v Kalifornii. Prvýkrát bol tento termín spomenutý v piesni „Hispanic Small Man Power (H.S.M.P.)“ od americkej kapely Man Is the Bastard, ktorej členom bolu aj už spomínaný Eric Wood. 
Powerviolence sa začal formovať koncom 80. rokov v hardcore punkovej scéne. Za priekopníkov štýlu je považovaná kapela Infest, ktorá akoby zmiešala Youth Crew hardcore so zvukom thrashcore kapiel ako Lärm a Siege a so surovšími až noise a sludge pasážami. Žáner sa vyformoval do svojej najznámejšej formy začiatkom 90.rokov, na čom mali najväčšiu zásluhu kapely ako Man Is the Bastard, Crossed Out, No Comment, Capitalist Casualties, a Manpig. 

Veľký význam na rozvoji p-v zohralo nahrávcie štúdio Slap-a-Ham Records, ktoré založil Chris Dodge, Vokalista a basák kapely Spazz. "Slap-a-Ham" sa podieľalo na vydaní najvplyvnejších nahrávok od skupín Neanderthal, No Comment, Crossed Out, Infest, a Spazz. Label (=nahrávacia spoločnosť) "Fiesta Grande" stál za zrodom každoročne poriadaného powerviolence festivalu v Berkeley, Kalifornii, medzi rokmi 1999 – 2000. Label 625 Thrashcore, za ktorého zrodom stojí pre zmenu bubeník Spazz Max Ward, odštartoval vlastný p-v festival s názvom "Super Sabado Gigante" na tom istom mieste.

Žáner p-v 
Hudobne si kapely hrajúce powerviolence zakladajú na rýchlosti, krátkosti piesní, nezvyčajnom načasovaní páuz (stopových pasáží), výbušnosti a pravidelných zmenách tempa. Piesne p-v sú často veľmi krátke, dĺžka piesne do 30 sekúnd nie je ničím nezvyčajným. Niektoré kapely sa inšpirovali v sludge, sludge-metale a noise. Objavujú sa tak aj pasáže s extrémne pomalým tempom, niekedy iba inštrumentálne. Vokály sú hrubo, basovo znejúce, surovo, výbušne, až brutálne.

Textovo a konceptuálne si p-v kapely zakladajú na hrubosti a dravosti. Niektoré kapely sa v textoch vracajú a inšpirujú témami ktoré sú typické pre anarcho punkové a crustové kapely, ako práva zvierat a antimilitarizmus. Na druhej strane kapely ako Spazz, alebo Charles Bronson písali texty ktoré zosmiešňovali priority fanúšikov metalu a hardcore.

Powerviolence kapely mali veľký vplyv na grindcore scénu a jej vývoj. Okrem nej, bolo ovplyvnených aj množstvo punkových a hardcore punkových kapiel začiatkom 21. stor.

Pre Thrashcore / Fastcore / Powerviolence vydavateľstvá pozri: Thrashcore#Thrashcore vydavateľstvá

Odkazy 
 stručná história p-v (anglicky)
 rozhovory s členmi p-v kapiel, ktoré ovplyvnili vývoj powerviolence scény (anglicky)

Hardcorepunkové hudobné žánre
Eva Máziková

Eva Máziková (* 29. október 1949, Bratislava) je slovenská speváčka pochádzajúca z Galanty.

Životopis 
Po maturite na Gymnáziu Metodova začala študovať na právnickej fakulte, neskôr však štúdium po dvoch rokoch prerušila, pretože sa chcela venovať sľubne sa vyvíjajúcej speváckej kariére. K štúdiu práva sa už nevrátila, ale v Nemecku vyštudovala trojročnú školu na Fakulte lekárskej kozmetiky. Do povedomia sa dostala po účinkovaní v súťaži Zlatá kamera v roku 1967, ktorú vyhrala pesničkou od Heleny Vondráčkovej – Chytila jsem na pasece motýlka. 

Začala sa objavovať na mnohých festivaloch ako napríklad Detvianska ruža a Oravské synkopy. Vydala sa i na medzinárodné turné po Nemecku, kde spievala s kapelou Braňa Hronca. 

V roku 1971 sa umiestnila ako druhá v súťaži Bratislavská lýra, ktorú sa jej v nasledujúcom roku podarilo vyhrať. 

Prvý album nahrala v roku 1972 – Stratil sa mi bumerang. 

Počas speváckej kariéry sa objavila aj vo filme Pacho, hybský zbojník v postave Hanky a vo filme Medený gombík. 

V súčasnosti žije v Bavorsku so svojím manželom Petrom.

Známe hity 
 „Iná žena“
 „Popocatepetl twist“
 „Krédo“
 „Copa Tropicana“
 „Každý deň ťa smiem“
 „Hraj s láskou fér“

Diskografia 
 1971 Na srdci hraj – Karol Duchoň / Nebezpečná hra – Eva Máziková – Opus 90 43 0061 h, SP
 1972 Stratil sa mi bumerang
 1973 Eva Máziková – Opus 9113-0212, LP
 2001 Návraty – Tonex
 2002 Copa Tropicana
 2004 Iná žena
 2007 20 NAJ – Opus EAN 8584019 275120, CD
 „Vdýchni“
 „Karneval“
 „Nekonečná rozlúčka“ (Clout – Substitute)
 „Kolibrík“ (Chirpy Chirpy Cheep Cheep)
 „Hra" (I’ll Never Fall In Love Again)
 „Dúhová púť“
 „Závet“
 „Kto žije sám“ (Lean On Me)
 „Krédo“
 „Pre pána Jeane“ (It’s Like a Sad Old Kinda Movie)
 „Ó, veľký deň“ (Oh Happy Day)
 „Zvoň, zvoň“ (Ring Ring)
 „Obyčajné dni“
 „Urob ten krok / live“
 „Van Goghove slnečnice“
 „V siedmom nebi“
 „Orfeus a Eurydika“
 „Stratil sa bumerang“ (Yellow Boomerang)
 „Hrsť morských perál“
 „Iná žena“

Kompilácie 
 1972 Guests of The Golden Orpheus ’72 – Balkanton (pieseň:) „Legend“ – Eva Máziková
 1978 Dvanásť do tucta – Opus
 1995 Repete Gala 2 – 7. Popocatepetl twist – Ena records
 1994 Repete 4 – 17. Buona sera
 1999 Repete Do zajtra čakaj

Filmografia 
 1970 Medený gombík (TV)
 1975 Pacho, hybský zbojník... Hanka
 1975 Dýchni... Labuda... Stančiak...TV

Literatúra 
 Eva Máziková: Eva Máziková radí: ako si udržať mladosť, Malý breviár domácej kozmetiky, Perfekt, 1993, ISBN 80-85261-48-0

Referencie

Pozri aj 
 Bratislavská lýra

Externé odkazy 
 Oficiálne stránky www.evamazikova.sk
 Rozhovor

Osobnosti z Bratislavy
Slovenské popové speváčky
2004 HR56

{{DISPLAYTITLE:2004 HR56}}

2004 HR56 (písaný aj ako 2004 HR56) je malá Zem-pretínajúca planétka patriaca do skupiny Apollo, ktorá bola viditeľná medzi 25. aprílom a 10. májom 2005. Jej objav bol zdokumentovaný ako časť projektu FMO Projektu a bol hlásený šiestimi rôznymi observatóriami. Hlásenia naznačujú, že tento objekt je približne 74 m dlhý a jeho absolútnou hviezdnou veľkosťou okolo 23,28. Môže byť klasifikovaný ako meteoroid, aj keď definícia meteoroidov ohraničuje ich veľkosť na 10 m.

Externé odkazy 

 NASA Profil - (2004 HR56) 
 Holmann Transfer Daily - 2004 HR56 
 Pisa University - 2004HR56 

Zem križujúce planétky
Skupina Apollo
Astronomické objekty objavené v roku 2004
Popradský Ľadový štít

Popradský Ľadový štít je uzlový bod v hlavnom hrebeni Vysokých Tatier. Jeho steny spadajú do troch dolín – Zlomiskovej, Kačacej a Batizovskej. Pri pohľade z turisticky frekventovaných miest nepôsobí príliš výrazne v konkurencii okolitých štítov. Hoci najľahšia trasa cez Sedlo pod Drúkom nemá vysokú náročnosť, I, je miestami exponovaná (dlhý prekrok) a pri zhoršených podmienkach nebezpečná, vhodná len s horským vodcom. Vrchol núka krásny výhľad.

Topografia 
Od Východného Železného štítu ho oddeľuje Zlomisková štrbina, od Kačacieho štítu zas Vyšné Kačacie sedlo. Na juh vysiela výrazný hrebeň Končistej, od ktorého ho delí Sedlo pod Drúkom.

Niekoľko zaujímavých výstupov 
 1890 Prvý výstup O. Gömöry a P. Kirner, I.
 1906 Prvovýstup E. Dubke, J. Franz st., severozáp. hrebeňom zo Zlomiskovej štrbiny, II, lezenie puklinou na rozpor.
 1907 Prvovýstup Z. Klemensiewicz, R. Kordys a A. Znamiecki, východným hrebeňom, II, obvykle v rámci hrebeňovky cez Kačací štít.

Galéria

Iné projekty

Zdroj 
 F. Kroutil, Vysoké Tatry pro horolezce, 2. diel, Olympia 1977.

Externé odkazy 
 Krásne foto z túry, otočné panorámy
 Mapa
 Popis túr podľa Andrášiho
 Nákres a popis trás

Dvojtisícovky na Slovensku
Vrchy Vysokých Tatier
Bogdan Gavrilović

Bogdan Gavrilović (* 1. január 1864, Nový Sad, Srbsko – † 5. júl 1947, Belehrad) bol srbský matematik. 

Študoval matematiku, fyziku a astronómiu na univerzite v Budapešti, diplom mu udelili v roku 1887. V matematike sa zaoberal predovšetkým algebrou, analytickou geometriou, teóriou determinantov a komplexnou analýzou.

Externé odkazy 
Biografia

Srbskí matematici
ID3 tag

ID3 tag je dátová štruktúra, súčasť MP3 a iných zvukových súborov identifikujúca samotný MP3 súbor. Ide o metadáta k zvukovým dátam uloženým v tomto formáte, konkrétne sú to: Názov skladby, Interpret, Album, Rok, Žáner a ďalšie. Na prehratie MP3 súborov prítomnosť ID3 tagu nie je potrebná. Rozlišujú sa viaceré verzie ID3 tagov.

 ID3 tag bol primárne vyvinutý pre počítačový hudobný formát MP3. Dá sa však nájsť aj inde.
 dáta ID3 tagu môžu mať rôzny obsah: text, obrázky, ….
 podľa ID3 tagov môže hudobný prehrávač (vrátane vreckových MP3 prehrávačov) zobraziť názvy interpretov, piesní atď.

 ID3 tag nesúvisí s názvom súboru MP3. Tento tag sa dá zmeniť v niektorom programe, vytvorenom pre tento zámer. V operačnom systéme Linux je populárny napr. program Easytag. Vo Windows sa dá ID3 tag upravovať aj v dialógovom okne Vlastnosti súboru.

Verzie 
Existujú 2 verzie ID3, ktoré sa môžu v súbore formátu MP3 vyskytovať zároveň.

ID3v1 128 bitov na konci súboru (kvôli spätnej kompatibilite s audio prehrávačmi, ktoré nepoznali ID3). Má pevne stanovenú štruktúru.

ID3v2 Existujú podverzie (ID3v2.2, ID3v2.3 a ID3v2.4). Tagy ID3v2 majú premenlivú veľkosť, obvykle sa vyskytujú na začiatku soboru, skladajú sa z rámcov (až 16 MB/rámec, 256 MB/tag).

Iné typy tagov 

 APE
 Vorbis comments

Externé odkazy 
  Oficiálna stránka
  zoznam žánrov v ID3v1
  špecifikácia ID3v1

Audio
Metadáta
Joseph Achille Le Bel

Joseph Achille Le Bel (* 21. január 1847, Merkwiller-Pechelbronn, Francúzsko – † 6. august 1930, Paríž) bol francúzsky chemik.

Preslávil sa prácou v oblasti stereochémii. Študoval na École Polytechnique v Paríži, neskôr sa stal asistentom Charlesa Wurtza v Sorbonne. V roku 1874 oznámil svoju teóriu vysvetlenia vzťahu medzi molekulárnou štruktúrou a optickou aktivitou, ktorá viedla ku založeniu vedného odboru stereochémia, zaoberajúcou sa priestorového usporiadania atómov v molekule. Táto hypotéza bola podporená holandským fyzikálnym chemikom van 't Hoffom. V roku 1929 Le Bel napísal Cosmologie Rationelle.

Dielo 
 Cosmologie Rationelle (1929)

Literatúra 
 Jost Weyer: Das Porträt: Joseph Achille Le Bel 1847-1930. In: Chemie in unserer Zeit. 8, Nr. 5, 1974, ISSN 0009-2851, S. 143–147, doi:10.1002/ciuz.19740080504.
 George Mann Richardson, Louis Pasteur, Jacobus van ’t Hoff, Joseph Achille Le Bel, Johannes Wislicenus: The Foundations of Stereo Chemistry. Memoirs by Pasteur, van't Hoff, Lebel and Wislicenus, American Book Co., New York 1901. 
 J. Maury, Joseph Achille Le Bel, Arthur Edmunds: Laugerie Basse : The Excavations of M. J.-A. Le Bel. Le Mans, Monnoyer, 1925. 
 Vie et œuvres de Joseph-Achille Le Bel, Impr. P. Dupont, 1949.

Externé odkazy 
 Portrét
 Múzeum v Merkwiller-Pechelbronn
 Biografia

Francúzski chemici
Nositelia Davyho medaily
Členovia Francúzskej akadémie vied
Kačací štít

Kačací štít (, , ) leží v hlavnom hrebeni Vysokých Tatier medzi Batizovskou a Kačacou dolinou.

Topografia 
Hoci ide o pekný štít s pomerne krátkymi nástupmi od juhu, je menej navštevovaný. Z jednej jeho strany leží pre vysokohorských turistov lákavejší a jednoduchší Popradský Ľadový štít, z druhej horolezcami často obsypaný Batizovský štít s populárnou južnou stenou. Južná stena štítu spadá do Batizovskej doliny, severná do Kačacej doliny. Od Popradského Ľadového štítu na západe ho oddeľuje Vyšné kačacie sedlo, od Batizovského štítu na východe Nižné kačacie sedlo.

Názov 
Zlatá kačica bola ústrednou postavou zlatokopeckých povestí. Podľa nich v Kačacej doline kládla každý rok v čase letného slnovratu veľké zlaté vajce. V doline sa od dávnych čias pokúšali nájsť zlato. Neboli úspešní. Pomenovanie môže vychádzať aj z iných faktov. Návštevníci doliny často pozorovali kŕdle divých kačíc, ktoré sa tu v čase ťahu zdržiavali. Možno to boli poľovníci, ktorí dali doline tento názov. Vrch dostal meno podľa doliny, nad ktorou sa vypína. Zaužívané názvy Kačia dolina, Kačí štít sú podľa Slovníka slovenského jazyka nesprávne.

Niekoľko zaujímavých výstupov 
 1904 Prvý výstup J. Chmielowski a K. Bachleda, severným pilierom II a hneď aj prvozostup inou cestou v južnej stene, II.
 1907 Prvovýstup Z. Klemensiewicz, R. Kordys a A. Znamiecki, západným hrebeňom, II, v rámci hrebeňovky z Popradského Ľadového štítu.
 1914 Prvovýstup v zime (13. apríla) poľskí horolezci Józef Lesiecki (umelecký rezbár) a Józef Oppenheim, neskorší náčelník poľskej horskej záchrannej služby.
 1933, 4. VIII., Prvovýstup W. Stanislawski, W. Wojnar a A. Wojnisz, severozápadnou stenou, II. Pre prvých dvoch menovaných to bol posledný výstup v živote, o pár hodín zahynuli na neďalekom Kostolíku.

Referencie

Galéria

Externé odkazy 
 Mapa
 Mapa oblasti od Andrášiho

Dvojtisícovky na Slovensku
Vrchy Vysokých Tatier
Prokrastinácia

Prokrastinácia (z latinského pro crastinus – na zajtrajšok) je označenie pre chorobné odkladanie dôležitých úloh na neskôr (na zajtra). Treba však podotknúť, že ide o psychickú záležitosť, na rozdiel od lenivosti, ktorá je fyzická.

Ide o problém napr. vysokoškolákov (v nemčine tzv. Studentensyndrom) a ďalších, ktorí nie sú vonkajším prostredím nútení organizovať si svoj čas. Postihnutý má vo zvyku tráviť čas nepodstatnými činnosťami, ako sú napríklad surfovanie po internete, pričom dôležité úlohy odkladá na neskôr.

Dôsledkom sú stres, pocity viny a vlastnej neschopnosti, čo vedie k ďalšej prokrastinácii. 

Postihnutí sa často upokojujú a presviedčajú sami seba tvrdeniami typu: „Pod tlakom podávam lepšie výkony.“ a pod.

Literatura 
 LUDWIG, Petr. Konec prokrastinace: Jak přestat odkládat a začít žít naplno. Brno: Jan Melvil Publishing, 2013. ISBN 978-80-87270-51-6.
 ŠPOK, Dalibor. Zatočte s prokrastinací [seriál]. In: Psychologie.cz [online]. 10. 4. 2014. [Díl 1 Zatočte s prokrastinací 10. 4. 2014, díl 2 Mýtus věčné radosti 22. 4. 2014, díl 3 Prokrastinace: postupy, které fungují 5. 6. 2014.] [Cit. 26. 8. 2017]. Přístup k sérii z: https://psychologie.cz/zatocte-s-prokrastinaci/

Externí odkazy 

 Co je to prokrastinace na webu centra adiktologie 1. LF UK
 Až třetina studentů trpí chorobným odkládáním povinností
 Prokrastinace? Ohroženi jsou inteligentní a kreativní lidé
 VIDEO: Jak bojovat s prokrastinací?
 VIDEO: Co znamená prokrastinace
 Prokrastinace na chytrých telefonech
  8 Causes of Procrastination (Why You Can’t Get Things Done)
  What is Procrastination?
  VIDEO: Inside the mind of a master procrastinator

Referencie 

Psychológia
Slovenské národné hokejové mužstvo hráčov do 20 rokov

Slovenské národné hokejové mužstvo hráčov do 20 rokov je národné mužstvo, ktoré reprezentuje Slovensko na majstrovstvách sveta v ľadovom hokeji hráčov do 20 rokov.

Úspechy
Majstrovstvá sveta
 : -
 : -
 : 1999, 2015
 4. miesto – 2009

Účasť na majstrovstvách sveta nižších kategórií

Účasť na majstrovstvách sveta A kategórie

Projekt "SR 20" v Extralige
V sezóne 2007/2008 bol spustený projekt pod názvom "SR 20 v Extralige". Slovenské národné hokejové mužstvo hráčov do 20 rokov hralo s tímami v Slovnaft extralige. Síce tomuto tímu patrila zväčša posledná priečka, vypadúť nemohlo, nakoľko malo imunitu. Aj keď boli poslední, získali však nenahraditeľné skúsenosti a zohratosť, ktorú využili na majstrovstvách sveta "U20" 2009, kde získali skvelé 4. miesto. V Extralige budú pôsobiť aj cez sezónu 2009/10, rovnako, ako aj cez sezónu 2008/09 pod názvom HK Orange 20.

Po úspechu v roku 2009 na MS boli do zámoria draftovaní títo hráči:
Richard Pánik,
Tomáš Tatar,
Jaroslav Janus,
Marek Viedenský,
Radoslav Illo.

Reprezentační rekordéri 
Tabuľky sú aktuálne k 6.1.2015.

Podľa počtu štartov

Podľa počtu bodov

Externé odkazy 
Štatistiky reprezentácie do 20 rokov na serveri Elite Prospects.

Pozri aj
Slovenské národné hokejové mužstvo
Slovenské národné hokejové mužstvo hráčov do 18 rokov

 
Národné hokejové mužstvá hráčov do 20 rokov
Slovenské národné družstvá
El (kráter)

El je kráter na Jupiterovom mesiaci Ganymedes s priemerom približne 54,3 km. V jeho strede sa nachádza malá diera. Krátery s touto "centrálnou dierou" sú na mesiaci Ganymedes veľmi časté. Tieto neobvyklé krátery môžu v budúcnosti pomôcť rozlúštiť záhadu zloženia Ganymeda tesne pod povrchom.

Pozri aj 
 Jupiter
 Impaktný kráter

Externé odkazy 

 Ganymedes: Khensu kráter 

Impaktné krátery na mesiacoch Jupitera
Ganymedes (mesiac)
Khensu

Khensu je kráter na Jupiterovom mesiaci Ganymedes s priemerom približne 14,2 km. Vnútro kráteru je tmavej farby so svetlo zafarbeným vyvrhnutým materiálom. Nachádza sa v oblasti Uruk Sulcus. Čierne zafarbenie môže byť pozostatkom po telese, ktoré kráter dopadom vytvorilo. Ďalšou možnosťou je, že dopadnuté teleso sa prevŕtalo cez svetlý povrch, čím vyvrhlo tmavý materiál, ktorý sa nachádza pod povrchovou časťou mesiaca.

Externé odkazy 

 Khensu kráter mesiaca Ganymedes

Impaktné krátery na mesiacoch Jupitera
Ganymedes (mesiac)
Litvorový štít

Litvorový štít () leží v hlavnom hrebeni Vysokých Tatier, trochu v tieni mohutného Gerlachovského masívu. Jeho názov pochádza od jednej z dolín, nad ktorými sa týči, a tá sa volá podľa ľudového názvu rastliny Archangeliky lekárskej – litvora.

Topografia 
Východné zrázy štítu dobre vidno z Velickej doliny, severné z Litvorovej doliny a na západ spadá do Kačacej doliny. Velické sedlo ho oddeľuje od Velického štítu, Litvorové sedlo od Lučivnianskej veže. Na severozápad spadajú dva piliere – z vrcholu západný pilier a z hrbu v hrebeni severozápadný pilier, ktorý je ozdobený šiestimi vežičkami – Litvorové Mníchy.

Vysokohorská turistika a horolezectvo 
Štít je dostupný viacerými cestami nižšej obťažnosti, I, okrem hrebeňových aj žľabom z Velickej doliny, len s horským vodcom.

 1897 Prvý výstup A. Otto a P. Čižák, I.
 1912 Prvovýstup Gy. Hefty a A. Grósz, cez Litvorové Mníchy, II-III.

Referencie 
 F. Kroutil, Vysoké Tatry pro horolezce, 2. diel, Olympia Praha 1977.

Galéria

Iné projekty

Externé odkazy 
 Foto na SummitPost
 Popis podľa Andrášiho
 Obrázky a popis túr
 Ako súčasť Martinky, hrebeňovej cesty na Gerlach

Dvojtisícovky na Slovensku
Vrchy Vysokých Tatier
V dolinách

„V dolinách“ alebo aj „V slovenských dolinách“ je pieseň, ktorú naspieval Karol Duchoň v roku 1976. Autorsky sa na piesni podieľali Peter Hanzely, ktorý zložil hudbu a text napísal Ľuboš Zeman.

Coververzie piesne 
Známou coververziou piesne „V dolinách“ je coververzia od skupiny Desmod, ktorá ju v roku 2006 naspievala na svoj album Uhol pohľadu. Ďalšie coververzie napríklad naspieval Martin Jakubec, Ján Hruška alebo Peter Bažík (Hit storočia).

Spor 
V roku 2006 spevák Ivan Tásler, na odovzdávaní ocenení televízie Markíza – TOM 2006 zaspieval pozmenený text piesne „V dolinách“ (ktorý prepísal Vlado Krausz). Urobil to bez súhlasu autora textu piesne Ľuboša Zemana, ktorý mu na to nedal povolenie už pred pár rokmi ako ju zaspieval na TOMovi 2006. Ľuboš Zeman nesúhlasil s pretvorením textu., ktorý úplne zmenil myšlienku jeho pôvodného textu hitu „V slovenských dolinách“ a podal žalobu.

Diskografia

Pieseň od Karola Duchoňa na albumoch 
 1985 Spomienka na Karola – Karol Duchoň – Opus, LP – 08. „V dolinách“
 199? Spomienka na Karola – Karol Duchoň – Open Music, CD
 2005 To najlepšie – Karol Duchoň – Slovak Radio Records EAN 8585014 223017, CD – 13. „V dolinách“  – (2:37), Tanečný orchester Gustava Broma (dva rôzne obaly: červený, oranžový s podtitulom Antológia slovenského…)
 2005 Retrohity – Slovak Radio Records EAN 8585014 223000, CD – 11. „V dolinách“  – (2:38),
 2006 20 Naj – Karol Duchoň – Opus EAN 8584019 273324, CD – 20. „V slovenských dolinách“ (02:38)
 2006 SK Hity 3 – H.O.M.E. Production EAN 8588002 710889, CD – 19. „V slovenských dolinách“
 2007 Hit storočia – Opus EAN 8584019 273829, 2CD – 05. „V slovenských dolinách“ – Karol Duchoň -cd2
 2007 Největší slovenské hity 60's a 70's – Warner MusicEAN 5051442 553628, CD – 07. „V slovenských dolinách“ (2:39) – s Orchestrom Gustava Broma
 2007 !Boom Hity 1 – H.O.M.E. ProductionEAN 8588003 554130, CD – 13. „V slovenských dolinách“
 2008 Najkrajšie slaďáky – Opus EAN 8584019 280421, edícia GOLD, CD – 01. „V slovenských dolinách“
 2008 Najkrajšie slaďáky – Universal Music EAN 602517 667679, 2CD – 18. „V slovenských dolinách“ -cd2

Coververzie na albumoch 
 2005 Oheň gréckych vín – Ján Hruška – Mária Productions EAN 8588003 217011 , CD – 11. „V dolinách“
 2006 Uhol pohľadu – Desmod – Sony/BMG EAN 828768 349328, CD – 11. „V dolinách“ (3:26)
 2007 Pamätáš moja drahá 3 – Martin Jakubec – 19. „V Dolinách“
 2007 Tie chvíle najkrajšie – Martin Jakubec – 04. „V Dolinách“
 2007 Hit storočia – Opus EAN 8584019 273829, 2CD – 05. „V slovenských dolinách“ – Peter Bažík -cd1

Referencie

Externé odkazy 
 Ľuboš Zeman napísal V dolinách za večer
 Hit storočia – hn.hnonline.sk

Slovenské piesne
Piesne Karola Duchoňa
Piesne z 1976
Cena Willarda Gibbsa

Cena Willarda Gibbsa je cena udeľovaná Americkou chemickou spoločnosťou (American Chemical Society). Cenu v roku 1910 inicioval (a zo začiatku aj financoval) Wlliam Convers, sekretár a  predseda chicagskej sekcie ACS. Conversom na počesť Williarda Gibbsa. Nositelia ju získajú "za vývoj, ktorý priniesol lepšie pochopenie sveta a pohodlnejšie nažívanie".

Zoznam nositeľov

Referencie

Externé odkazy 
 Americká chemická spoločnosť

Vedecké ocenenia
Velický štít

Velický štít leží v hlavnom hrebeni Vysokých Tatier. Hoci nie je veľmi vysoký ani výrazný, je turistom dobre známy, lebo ho zblízka vidno z frekventovaného sedla Poľský hrebeň. Jeho názov je odvodený od obce Veľká pri Poprade.

Topografia 
Velické sedlo ho delí od Litvorového štítu, Poľský hrebeň od Východnej Vysokej. Južná stena spadá do Velickej doliny. Na sever vybieha hrebeň cez Velickú priehybu na Hrubú vežu a oddeľuje Litvorovú dolinu od Svišťovej doliny.

Niekoľko horolezeckých výstupov 
 1905 Prvovýstup A. Grósz s druhmi, hrebeňom od Velického sedla, II-III.
 1907 Prvovýstup A. Otto a P. Čizák, hrebeňom od sedla Poľský hrebeň, II.
 1973 Prvovýstup „Diretissima“ severnej steny, Z. Brázdil, J. Holec a J. Romanovský, V+ A2.

Referencie 
 F. Kroutil, Vysoké Tatry pro horolezce, 2. diel, Olympia Praha 1977.

Iné projekty

Externé odkazy 
 Foto s popisom
 Popis podľa Andrášiho
 Mapa
 Ako súčasť Martinky, hrebeňovej cesty na Gerlach

Dvojtisícovky na Slovensku
Vrchy Vysokých Tatier
Edgar Krahn

Edgar Krahn (* 1. október 1894, Sootage, Estónsko – † 6. marec 1961, Rockville, Maryland, USA) bol estónsky matematik.

Narodil sa v Sootage v okrese Laiuse v Estónsku ako príslušník menšiny baltských Nemcov. Študoval na univerzite v Tartu a Göttingene. Jeho akademickým poradcom bol Richard Courant. Je spoluautorom tzv. Rayleigh-Faber-Krahnovej nerovnosti.

V matematike Krahn pracoval predovšetkým v oblastiach diferenciálnych rovníc, diferenciálnej geometrie, teórie pravdepodobnosti, dynamike plynov a mechanike tuhých látok.

Externé odkazy 
Biografia

Estónski matematici
Absolventi Tartuskej univerzity
Évariste Galois

Évariste Galois (* 25. október 1811, Bourg-la-Reine, Francúzsko  – † 31. máj 1832, Paríž, Francúzsko) bol významný francúzsky matematik. Sformuloval Galoisovu teóriu – jeden zo základných kameňov abstraktnej algebry. Považuje sa za zakladateľa teórie grúp. Zomrel v dueli ako dvadsaťročný.

Iné projekty

Externé odkazy 
 Galois-Archiv 
 Galois' Welt - Leidenschaft und Mathematik 
 Évariste Galois 

Francúzski matematici
Absolventi École Normale Supérieure